GiliGold/VAD_KnessetCorpus huggingface dataset:
שרי ריבקין: אני רוצה להתייחס לנושא שאני חושבת שפחות דיברו עליו עכשיו וזה לא איך הקריטריונים נקבעו אלא מה קרה השנה.
שרי ריבקין: עדיין יש זמן, אני מקווה, לתקן את השנה.
שרי ריבקין: אני אתן דוגמה קטנה מעמותת ידיד משנת 2007, אז היה לנו תקציב של 13 מיליון שקלים ובשנת 2011 אני מקווה שהוא יהיה שמונה מיליון שקלים.
שרי ריבקין: זאת ירידה בוטה.
שרי ריבקין: חברת הכנסת ליה שמטוב זוכרת את הימים הטובים שהיו לנו מרכזים בנצרת עילית ובפריפריה, אבל השנה הזאת היינו צריכים לסגור שישה מרכזים בפריפריה.
רוחמה אברהם-בלילא: איפה סגרתם?
שרי ריבקין: בקריית שמונה, באופקים, בשדרות.
רוחמה אברהם-בלילא: בדימונה.
שרי ריבקין: בדימונה.
שרי ריבקין: בחיפה, המרכז הראשון שפתחנו, שמטפל ב-300 פניות בחודש.
שרי ריבקין: אני רוצה להתייחס לא רק לעובדה שהמצב קשה לתורמים השנה לא פחות ממה שהיה כאשר קבעו את הקרן, במיוחד לארגונים שממומנים על ידי קרנות בחוץ לארץ ופדרציות בחוץ לארץ.
שרי ריבקין: רק השבוע החליטו ב-GA שיותר כסף יישאר בארצות הברית כי לא צריך את הכסף להעביר לישראל.
שרי ריבקין: למה זה קורה?
שרי ריבקין: אני שואלת כל פדרציה ואומרים לי שיש לנו ממשלה והממשלה אמורה לממן את הפעילות בארץ.
שרי ריבקין: אני רוצה להתייחס לדבר שקרה השנה ואני חושבת שהוא הדבר הכי בוטה.
שרי ריבקין: מה שקרה השנה זה שאפילו הארגונים, כמו עמותת ידיד, שכן זכו לתרומה, בנינו על זה שהתרומה של השנה תהיה כמו בשנה שעברה.
שרי ריבקין: עם כל הקשר הטוב עם משרד הרווחה, לא נאמרה מילה לגבי זה שתהיה איזושהי ירידה.
שרי ריבקין: בספטמבר השנה אנחנו מגלים שפתאום יש חור של 700 אלף שקלים.
שרי ריבקין: אין לי דרך למלא את החור הזה בחודש הבא.
שרי ריבקין: אם חברים כאן בחדר יכולים להמליץ לי איך למלא את החור, אני אשמח לשמוע, אבל אם לא, העמותה לא יכולה להמשיך בדרך הזאת.
משה גפני: גיורא רוזן, מנכ"ל ארגון מנהיגות אזרחית.
גיורא רוזן: שיעור הביקושים לתרומות מקרנות השנה הוכפל.
גיורא רוזן: זאת אומרת, קרן שקיבלה לפני שנה עשרים בקשות, מקבלת היום ארבעים בקשות.
רוחמה אברהם-בלילא: מי בעיקר מפנה?
גיורא רוזן: העמותות.
גיורא רוזן: כלומר, מי שמדבר על ירידה בשבעה אחוזים, לא יודע על מה הוא מדבר.
גיורא רוזן: סליחה, זה לא אישי.
גיורא רוזן: הדרישה לקרנות היא גם פונקציה של עלייה בביקושים.
גיורא רוזן: הביקושים בעמותות מוכפלים.
גיורא רוזן: תבדקו בעמותות מזון.
גיורא רוזן: תבדקו בעמותות שנותנות שירותי בריאות, תבדקו בעמותות רווחה ותראו שהביקושים גדלים ואין להם מקור הכנסה לא מכם, לא מתמיכות של האוצר שלא גדלות ולא מתרומות.
גיורא רוזן: כלומר, צריך להסתכל בשיווי המשקל הזה על הביקושים מצד אחד ועל ההכנסות מן הצד האחר.
גיורא רוזן: שאלת הביקושים לא עלתה בשום קריטריון ולא הופיעה.
גיורא רוזן: לכן כל הדיון על קריטריונים בלוח הכפל שלי מתבטל.
גיורא רוזן: מכפילים באפס, יוצא אפס.
גיורא רוזן: ועדת טרכטנברג שהממשלה קיבלה את מסקנותיה, מה היא אומרת?
גיורא רוזן: המחאה החברתית הגיעה בתקופה בה מתמודד המגזר השלישי עם ירידה בהכנסות.
גיורא רוזן: כלומר, יש כאן הכרה מוחלטת לא שלנו, לא רק שלכם, אלא של כל כוח שבדק ובדק באחרונה.
גיורא רוזן: אני הייתי מאוד ביקורתי למסקנות ועדת טרכטנברג, אבל בעניין הזה הוא אמר את הדברים באופן מאוד ברור ואני מציע להסתכל על זה.
גיורא רוזן: בעודנו דנים על ההפגנות ברוטשילד, בבאר שבע ובכל מקום, בעודנו דנים, לוקח האוצר את הכסף חזרה.
גיורא רוזן: זאת היא עמדה צינית.
משה גפני: אורן סלע, סמנכ"ל בית איזי שפירא.
משה גפני: אני מבקש שכל אחד יתייחס בשתי דקות כי אני חייב לסיים את הישיבה בשעה 12:00.
אורן סלע: אנחנו חווים מ-2008 ירידה בהכנסות.
אורן סלע: ב-2011, לפחות בעמותה שלנו, יש ירידה של שלושים אחוזים מקרנות התמיכות ורואים את זה.
אורן סלע: 2012 היא שנה יותר מעוננת ואנחנו רואים את החברות הישראליות שתרמו לנו לפני כן אומרות חד וחלק שבגלל הורדת מחירים, בגלל מה שקורה כאן, יש להן פחות כסף לחלק, אומרות לנו במאמר מוסגר, ויש יותר מבקשים.
אורן סלע: אנחנו נמצאים במצב שאנחנו סוגרים פעילויות, מצמצמים אותן ושולחים אנשים הביתה כי אין לנו את היכולת לטפל במה שאנחנו צריכים לעשות.
אורן סלע: צריך לזכור עוד דבר אחד.
אורן סלע: כולנו כאן עברנו התייעלות בגלל המשבר ב-2009 אבל כמה פעמים אפשר לומר לעובד שרוצה העלאת שכר ושלוש שנים לא העלו לו שאנחנו כבר לא יכולים עכשיו?
אורן סלע: יש כאן מדד, יש כאן עלייה ביוקר המחייה ואנשים עוזבים אותנו ואלה אנשים טובים.
משה גפני: שירלי גלאור מאקי"ם.
שירלי גלאור: לא אחזור על הדברים שנאמרו.
שירלי גלאור: אני רוצה לחזק דבר אחד.
שירלי גלאור: עמותת אקי"ם עמדה בקריטריונים.
שירלי גלאור: זאת עמותה שעוסקת גם במתן שירותים וגם בסנגור ונשענת רבות על תרומות גם בנושא השירותים כי המדינה לא מקצה מספיק תקציב מלכתחילה לשירותים.
שירלי גלאור: לכן התרומות הן גם לשירותים וגם לסנגור.
שירלי גלאור: עמותת אקי"ם עמדה בקריטריונים, הייתה אמורה לקבל לפי מה שפורסם שני מיליון שקלים, אבל סופו של דבר קיבלה עשרה אחוזים.
שירלי גלאור: הסכום שהיה אמור להתקבל הוא סכום שהעמותה בנתה עליו בתקציב והוא מאוד משמעותי.
משה גפני: עורכת הדין אפרת שפרוט.
אפרת שפרוט: מנכ"לית עמותת עלם.
אפרת שפרוט: אני גם חברה בשולחן התלת מגזרי בראשותו של ראש הממשלה שמתעסק בנושאים הללו.
אפרת שפרוט: גם אנחנו עובדים בשיתוף פעולה מקצועי מצוין עם משרד הרווחה.
אפרת שפרוט: עמדנו בקריטריונים גם ב-2009 וגם ב-2010, וגם אני אתמול הייתי בפגישה עם המתנדבים בסניף תל אביב ואני סוגרת מרכז לנוער בסיכון בתל אביב כי פשוט גם אנחנו צפינו לאיזושהי הכנסה מהקרן הזאת השנה, אבל הייתה ירידה דרמטית ובסוף קיבלנו עשרה אחוזים ממה שקיבלנו בשנה קודמת.
אפרת שפרוט: כמו בעמותת ידיד, דבר יצר גם אצלנו חור.
אפרת שפרוט: אנחנו מקבלים את ההודעה הזאת עכשיו וזאת הודעה ממש דרמטית.
אפרת שפרוט: אני חייבת לומר בהתייחס לכל שנאמר כאן גם על ידי חברי הכנסת לגבי מדיניות ההפרטה של שירותי הרווחה ושירותי הבריאות במדינה,.
אפרת שפרוט: אנחנו עושים הרבה מאוד מיזמים משותפים עם המשרדים, אנחנו מגיעים לשטח ואנחנו גם אמורים להביא חמישים אחוזים מהכסף.
אפרת שפרוט: אנחנו רואים ירידה דרמטית בכל מה שקורה בתרומות של בעיקר המגזר העסקי.
אפרת שפרוט: המחאה החברתית של צדק חברתי באה הפוך על הפוך ובמגזר העסקי מורידים בתרומות.
משה גפני: שלמה ברילנט, המגזר השלישי.
שלמה ברילנט: אדוני היושב ראש לא היה כאשר חברי הכנסת דיברו ואמרו שיש למעלה מאלפיים עמותות שנותנות מלגות לתלמידים או סיוע לנזקקים והן פשוט הועפו החוצה ללא שום הצדקה הגיונית, על אף שאם זאת הייתה משכורת זה היה טוב, אבל כאן מדובר במלגה.
משה גפני: המילה הועפו היא לא מילה פרלמנטרית.
שלמה ברילנט: בסדר.
שלמה ברילנט: יצאו החוצה וכנראה זה בכוונת מכוון על מנת שלא יוכלו לקבל את הסיוע.
משה גפני: ליאת סיטרון.
ליאת סיטרון: אני רוצה לומר משהו שלא נאמר כאן בכלל וזה על עמותות חינוך.
ליאת סיטרון: זבולון אורלב היה יושב ראש ועדת החינוך עת הקימו את קרן הסיוע ובנוכחותנו, כאשר הציגו את הטיוטה, הובטח לו שעמותות חינוך לא יוצאו מהקריטריונים.
ליאת סיטרון: אני יכולה לומר בצורה מפורשת, ואני עכשיו אומר ספציפית על קרן החינוך למען בתי ספר תל"י, שאנחנו פיטרנו מספרים גדולים של אנשים, ירדנו דרסטית ביכולת שלנו כי הוועדה החליטה באופן פנימי ששכר האנשים בחינוך לא ייכלל בחישובים.
ליאת סיטרון: בזה היא מחקה את כל עמותות החינוך.
משה גפני: אלי זרחין.
אלי זרחין: בשנתיים וחצי האחרונות אנחנו פיטרנו יותר ממאה עובדים - מנחי קבוצות, מורים, מדריכי נוער.
אלי זרחין: פיטרנו כי אין לנו מספיק משאבים.
אלי זרחין: חוץ מקריטריון של עשרה אחוזים, היו עוד הרבה קריטריונים.
אלי זרחין: יותר משישים ארגוני עולים הגישו בקשות ורק ארבעה קיבלו מענק.
אלי זרחין: כשאנחנו פונים למשרד ואומרים שיראו לנו באיזה קריטריון לא עמדנו, עד היום לא קיבלנו תשובה.
אלי זרחין: עד היום לא קיבלנו תשובה.
אלי זרחין: התשובה שיריב מן נותן לי האומרת שנציגת משרד הקליטה התנגדה, אז מה?
אלי זרחין: זה קריטריון?
יריב לוין: זה ממש לא מדויק.
אלי זרחין: אם הממשלה שלי החליטה להשקיע מאה מיליון שקלים, באיזו זכות משרד הרווחה מחליט להחזיר שבעים מיליון לאוצר?
אלי זרחין: הוא בחר 154 ארגונים לפי קריטריונים שהוא קבע, תחלקו את מאה מיליון השקלים לאותם 154 ארגונים.
משה גפני: אני לא בטוח שזאת החלטה שלו.
ארנון פוקס: אני יושב ראש ארגוני המתנדבים של כפר סבא וחבר המועצה הלאומית להתנדבות.
ארנון פוקס: בקצרה סיפור קטן מראש השנה האחרון.
ארנון פוקס: אחת העמותות מחלקת ילקוטים וקלמרים למעוטי יכולת, לקהילה האתיופית וכולי.
ארנון פוקס: באיזשהו מקום מנסים לשים קו.
ארנון פוקס: מה אתה עושה אם באות אליך שתי משפחות עם דמעות עיניים ושואלות למה הן לא מקבלות?
ארנון פוקס: אתה צריך להסביר להן מה עושה משרד האוצר אבל אותן זה לא מעניין.
ארנון פוקס: הן יודעות שהילדים שלהן ילכו לבית הספר בלי הקלמר ובלי הילקוט והמחברת.
ארנון פוקס: שום הסבר לא יספק אותן.
ארנון פוקס: להסתכל להן בעיניים ולומר להן לא, אתן לא מקבלות, צריך לחשוב פעמיים לפני שמקצצים סכומים כאלה שבסוף בסוף הצרכן בשטח זקוק להם.
ערן קליין: אני רוצה לשאול שאלה מאוד פשוטה.
ערן קליין: הוקצו 200 מיליון שקלים ועל זה אין מחלוקת.
ערן קליין: אתם שומעים תיאור של מצוקה אמיתית בעמותות ואני מניח שאם היו כאן עמותות נוספות, המצוקה הייתה רחבה יותר.
ערן קליין: לכן השאלה היא מה נעשה עם אותו כסף ולמה לא להחזיר את אותו כסף שקוצץ לטובת עמותות.
רוחמה אברהם-בלילא: את זה שאלנו.
משה גפני: מיכל רוזין.
מיכל רוזין: אני מנכ"לית מרכזי סיוע לנפגעות ונפגעי תקיפה מינית, שירות שרק אנחנו נותנות אותו, שירות שהוא עבור הרווחה במדינה.
מיכל רוזין: מה שקורה זה אני נאבקת כאן שנה אחר שנה סביב התקציב, כולל בוועדה הזאת, להעלות את תקציב התמיכות של מרכזי הסיוע.
מיכל רוזין: מצד אחד משרד האוצר לא מעלה תקציב ומצד שני הוא נותן מקרן הסיוע לחלק מהעמותות, חלק כן וחלק לא, ובעצם הוא מושך את השמיכה מכל הכיוונים.
משה גפני: כשמתאפשר לנו, אנחנו נותנים לכם.
מיכל רוזין: מצד אחד זאת צדקה ולא צדק.
מיכל רוזין: אולי כדאי לדון באמת כיצד המדינה מעלה את התמיכות לצד קרן הסיוע על מנת שהעמותות יוכלו לתת את המשך השירותים שמשרד החינוך, משרד הרווחה, אמורים לתת.
משה גפני: מישהו רוצה להשיב?
משה גפני: בקצרה כי אני הולך להקים צוות שיטפל בנושא.
יריב לוין: אני לא מתווכח עם המצב שתואר על ידי העמותות.
משה גפני: אני כבר הייתי צריך לסיים את הישיבה.
רוחמה אברהם-בלילא: שיאמר לנו לאן הלך הכסף.
משה גפני: אני דיברתי עם שר הרווחה, דיברתי עם משה כחלון אחרי שרוחמה העלתה את הנושא כאן.
זבולון אורלב: הוא בסדר.
זבולון אורלב: לקחו לו את הכסף.
משה גפני: הוא אמר לי שהייתה תקופה בה היה מצב כלכלי קשה ואז הוסיפו את הכסף ופשוט בבסיס התקציב נשאר הכסף הקיים וממילא זה הקיצוץ עליו מדברים הארגונים.
משה גפני: מותר לך להגיד אחרת מהשר.
יריב לוין: אני מודה ומתוודה שאני לא מכיר.
זבולון אורלב: כעובד מדינה אני אומר לך שלא תגיד דברים שונים מדבריו של השר.
זבולון אורלב: אם השר אמר, הוא אמר.
משה גפני: תגיד אחרי כן שאני לא ציטטתי נכון את השר.
רוחמה אברהם-בלילא: תגיד שאתה תבדוק עם השר ואתה תחזור.
יריב לוין: אני מקבל את ההצעה של חברי הכנסת.
זבולון אורלב: אל תכשיל.
זבולון אורלב: אסור לנו לשים מכשול בפני עובד מדינה.
זבולון אורלב: רומה: רק תאמר לנו בבקשה מה נעשה עם הכסף.
משה גפני: חבריי הופכים אותי לסכסכן, אבל אני לא מתכוון לזה.
משה גפני: יש מקרים שאני מתכוון לסכסך, אבל זה לא המקרה.
משה גפני: אני שואל באמת מבחינה עובדתית.
משה גפני: זאת אומרת, בבסיס התקציב מה שקיים קיים, כל התוספות שעליהן הארגונים מדברים - וזה משנה גם לטיפול שלנו – מדובר על תקציב שמשרד האוצר נתן והפסיק לתת.
משה גפני: לא חשוב מה אמר השר.
רבקה לויפר: אני אבהיר.
שלמה מולה: האם אצלך הייתה העברה תקציבית, לבקשת משרד האוצר, מסעיף העמותות למקום אחר.
משה גפני: הנה, היא תגיד.
רבקה לויפר: מכיוון שהחלטת הממשלה הייתה לשנתיים בלבד, התקציב לא מופיע בבסיס התקציב.
שלמה מולה: זאת אומרת, לקחתם גם את העודף.
משה גפני: זה מה שאמר לי השר כחלון ואין מחלוקת על כך.
משה גפני: רבותיי, יש החלטת ממשלה והיא לשנתיים.
משה גפני: זה לא נמצא בבסיס התקציב.
זבולון אורלב: מה יהיה אם המשרד יגיש בקשה להעברה?
זבולון אורלב: האם משרד הרווחה ביקש לעשות העברה לתקציב שלא נוצל ב-2010?
משה גפני: לא לפי מה שידוע לי.
יריב לוין: אני רוצה להתייחס לגבי הקריטריונים.
יריב לוין: הקריטריונים היו שקופים והיו שוויוניים.
יריב לוין: אני מודה שאנחנו עשינו מאמץ מאוד גדול, גם לגבי עמותות שהתנדנדו.
רן מלמד: מדובר רק אם הכסף נשאר ברווחה או לא.
רן מלמד: המידע שלנו אומר אחרת.
יריב לוין: הקריטריונים היו שקופים ומקצועיים.
יריב לוין: אני אציין שאפילו אגף הביקורת של החשב הכללי באוצר בדק אותנו בשנה שעברה ויצאנו בסדר.
יריב לוין: מי שחושש שהייתה כאן איזושהי הקצאה שהיא לא על בסיס שוויוני, זאת פעם ראשונה שהממשלה הקימה ועדה של שבעה משרדי ממשלה.
קריאה: אין טענות כאלה.
יריב לוין: אני סיימתי את דבריי, אדוני.
משה גפני: אני מבקש להקים צוות בו יהיו חברים רוחמה אברהם, זבולון אורלב וציון פיניאן.
משה גפני: רוחמה תעמוד בראש הצוות.
משה גפני: אני מבקש שיודיעו לי מתי הצוות יושב ואני אשתדל להגיע.
זבולון אורלב: מה המנדט של הצוות?
משה גפני: הדבר הראשון הוא לגבי הסכום.
משה גפני: צריך להזמין את משרד הרווחה ואת משרד האוצר כדי לראות את תמונת המצב הזאת בה הייתה החלטה על שנתיים והמצב הכלכלי לא יותר טוב אלא הוא יותר גרוע.
משה גפני: על פי מספר הבקשות שהארגונים מקבלים ועל פי המציאות הזאת שפחות ופחות נעתרים לבקשות האישים, הארגונים וכל מה שנלווה לעניין הזה, זה מוכיח שמן הדין שמשרד האוצר יעביר יותר כסף כפי שהיה בעבר.
משה גפני: הדבר השני הוא לברר את הנושא של הקריטריונים.
משה גפני: אני חושב שמשרד הרווחה יאמר בצוות הזה את הפרטים המדויקים.
משה גפני: אתם תזמינו את מי שאתם מוצאים לנכון כדי ללמוד את הדברים האלה, אבל שאלה לא יהיו דיונים שהם דיוני מקרו אלא דיונים במיקרו ודיונים לגופו של עניין כאילו מדובר בישיבות עבודה.
רוחמה אברהם-בלילא: תוך שינוי הקריטריונים.
רוחמה אברהם-בלילא: המצב הקיים והקריטריונים שהם קבעו, חד משמעית אין ביניהם קשר.
משה גפני: אתם שניכם מצויים מאוד בעניין הזה.
משה גפני: אני אומר לכם שאני מרגיש מאוד רע עם העניין הזה.
משה גפני: אנחנו נמצאים במצוקה אמיתית מבחינת החברה הישראלית.
משה גפני: אנחנו נמצאים במצוקה אמיתית שהולכת וגוברת.
משה גפני: זה ממש לא לעניין המצב הזה.
משה גפני: אני לא מאשים את משרד הרווחה ואני גם לא מאשים את משרד האוצר.
משה גפני: אני מאשים את חברי הכנסת.
משה גפני: אנחנו היינו צריכים לדפוק על השולחן ולעצור כאן דברים עד שהעניין הזה לא יחזור לתקנו כאשר הכוונה לחזור לאותו גובה תקציב שהממשלה לא עושה ועושים את זה הארגונים, ארגונים שבעצם מהווים מקור גאווה לחברה הישראלית.
משה גפני: הם עושים את הדברים שצריכים לעשות.
זבולון אורלב: אני רוצה לבקש עוד דבר אחד.
זבולון אורלב: שאלתי את רוחמה כמה זמן היא סבורה שאנחנו צריכים והיא אמרה לי בערך כחודש ימים.
זבולון אורלב: אני מבקש שבחודש הזה תעכב העברות תקציביות של האוצר כי אני רוצה להבטיח שיהיה כסף שיוכל לממש את המלצות הצוות של הוועדה.
משה גפני: אני מאוד מודה לכם, גם על העצה וגם על זה שאתה תומך בעצה.
משה גפני: אני רוצה לומר לך שבהעברות מונחים גם דברים שהם מיועדים למשל למשרד הרווחה.
שלמה מולה: לא כל דבר.
זבולון אורלב: אני הדגשתי לא העברות תקציביות של משרד הרווחה אלא העברות תקציביות של משרד האוצר.
שלמה מולה: שמשרד האוצר מבקש.
זבולון אורלב: אם הוא מעביר למשרד הרווחה, אין לי בעיה עם זה.
זבולון אורלב: אני מדבר על העברות תקציביות באוצר.
שלמה מולה: באוצר.
משה גפני: נדבר על כל העברה והעברה.
זבולון אורלב: אפשר לבקש התייעצות סיעתית.
משה גפני: יש אנשים שחושבים שיש לנו הרבה כוח ביד ואנחנו יכולים לעכב אבל לא תמיד זה כך מכיוון שהרבה פעמים מה שעולה כאן לדיון מבחינת ההעברות, אלה העברות שאנחנו כולנו רוצים בהן.
שלמה מולה: אנחנו לא מדברים על דיני נפשות.
זבולון אורלב: למעט העברות שהוועדה סבורה שהן דיני נפשות.
משה גפני: זה בכל מקרה אתה כחבר ועדה יכול לעכב.
משה גפני: אני אשתף אתך פעולה.
משה גפני: אני מודיע שהישיבה מסתיימת עכשיו בגלל ההלוויה של ראש ישיבת מיר.
משה גפני: את ההעברות שהיו בסעיף האחרון בסדר היום אנחנו מעבירים למחר.
משה גפני: צהרים טובים אני מחדש את הישיבה.
משה גפני: קבענו שהישיבה תחודש בשעה 1:30 ויש גם אישור של יושב ראש הכנסת, אם עדיין המליאה מתכנסת.
משה גפני: פנייה מספר 546 –
ליאת פרוינד שפרן: מדובר בהעברת עודפים משנה שעברה לסעיפים שכבר לא קיימים.
זבולון אורלב: כתוב לתקצב שני תקנים עתידיים.
ליאת פרוינד שפרן: ומעבר לכך לתקצב שני תקני עתידים.
זבולון אורלב: כתוב שהפנייה התקציבית נועדה לתקצב שני תקני עתידים במשרד הפנים בהתאם לנוהל וכולי וכן לביצוע שינויים פנימיים בתקציב משרד הפנים.
משה גפני: מה זה תקני עתידים?
ליאת פרוינד שפרן: אלה תקני עובדים.
ליאת פרוינד שפרן: לא תקן רגיל אלא תקן של עובדי עתידים.
משה גפני: לא תקן רגיל, אבל מה זה?
ליאת פרוינד שפרן: אנשים שהוכשרו על ידי המדינה לעבוד כעובדי מדינה.
ליאת פרוינד שפרן: יש מסלולים מיוחדים.
משה גפני: את עובדת משרד הפנים?
ליאת פרוינד שפרן: נכון.
זבולון אורלב: כמה חרדים יש במסלול הזה?
ציון פיניאן: מתוך השניים-שלושה.
ליאת פרוינד שפרן: אני באמת לא יודעת.
משה גפני: ה צ ב ע ה פנייה מספר 546 – אושרה פה אחד פניות מספר 599 ו-600 - הפנייה היא על רחבת הכותל והיא כבר הוסברה.
משה גפני: ה צ ב ע ה פניות מספר 599 ו-600 אושרו פה אחד פניות מספר 601 ו-601 - הפניות הוסברו ואנחנו מצביעים.
משה גפני: ה צ ב ע ה פניות מספר 601 ו-602 – אושרו פה אחד פנייה מספר 603 – בית הנשיא הפנייה הוסברה ואנחנו מצביעים.
משה גפני: ה צ ב ע ה פנייה מספר 603 – אושרה פה אחד פניות מספר 605, 606 ו-607 -
שירלי ברנע טריקי: המשרד להגנת הסביבה.
שירלי ברנע טריקי: הפנייה נועדה להעביר תקציב בסכום של 579 אלפי שקלים למשרד להגנת הסביבה ממשרד התיירות וממשרד החקלאות כהשתתפות בתקציבי רשויות נחל הקישון והירקון.
שירלי ברנע טריקי: כמו כן הפנייה נועדה לביצוע שינויים והסטות בתקציב המשרד לקראת סוף שנה.
זבולון אורלב: מה זה השינויים הפנימיים?
זבולון אורלב: שם תמיד מתחבאים כל הדברים.
זבולון אורלב: איזה הסטות פנימיות?
זבולון אורלב: ממה למה?
שירלי ברנע טריקי: ההעברה העיקרית היא לסעיף הייעוץ של המשרד.
שירלי ברנע טריקי: אחרי שביצענו כבר את המכרזים, אנחנו צריכים להתקשר עם היועצים.
זבולון אורלב: הייתה פרשה של זכויות של משרתים בשירות לאומי ובשירות אזרחי כאשר דינם יהיה כדין חיילים לצורך הכניסה לאתרי רשות הטבע והגנים.
זבולון אורלב: זה תוקצב וסודר הדבר הזה?
שירלי ברנע טריקי: אני לא מייצגת כאן את רשות הטבע והגנים.
זבולון אורלב: אבל את מייצגת את המשרד.
זבולון אורלב: אני מבין שהשר שלך הוא השר הממונה.
שירלי ברנע טריקי: אני יכולה לבדוק.
משה גפני: חבר הכנסת אורלב מבקש לקבל תשובה בעניין הזה.
משה גפני: אם את יכולה בתוך שלושה ימים, אני מבקש לתת לו תשובה.
זבולון אורלב: לאימייל שלי באתר הכנסת.
זבולון אורלב: השאלה היא האם הוסדרה וממתי הוסדרה כניסת משרתים בשירות לאומי ובשירות אזרחי, כך שיחולו עליהם כללים זהים לחלוטין לכניסת המשרתים בצה"ל לאתרים של רשות הגנים והטבע.
משה גפני: תשובה תוך שלושה ימים.
משה גפני: ה צ ב ע ה פניות מספר 605, 606 ו-607 – אושרו פה אחד פניות מספר 613 עד 616 -
מעיין נשר: רפרנטית חקלאות.
מעיין נשר: הפנייה נועדה להעביר סך של 7 מיליון ו-80 אלף שקלים לתקצוב משרד החקלאות מתוך התקציבים הבאים ולצורך הנושאים הבאים: סך של 3 מיליון ו-989 אלפי שקלים מהמשרד להגנת הסביבה לצורך פרויקטים שונים, עידוד השימוש בבורות כילוי דרך מינהלת השקעות, פיילוט סביבתי בענף המדגה ועידוד השימוש בקומפוסט.
מעיין נשר: סך של 666 אלפי שקלים ממשרד ראש הממשלה עבור ייעוץ אסטרטגי, דבר שניתן לכל המשרדים.
זבולון אורלב: מה זה ייעוץ אסטרטגי?
מעיין נשר: משרדי הממשלה, בהנחיית משרד ראש הממשלה, עברו לעבוד בשיטה חדשה של תוכניות עבודה.
מעיין נשר: לצורך כך משרדים שרצו, לקחו חברת ייעוץ אסטרטגית שתעזור להם להסתגל לשיטות החדשות ולעשות גם רה ארגון במבנה המשרדי.
מעיין נשר: לצורך זה משרד ראש הממשלה משתתף במימון.
משה גפני: ה צ ב ע ה פניות מספר 613 עד 616 – אושרו פה אחד פנייה מספר 619 – הסכם קואליציוני בין סיעת הליכוד לבין סיעת ישראל ביתנו.
זבולון אורלב: זה כבר מתחיל לעניין.
משה גפני: זה פטור מאגרה לגמלאים.
משה גפני: זה לא מעניין בכלל.
זבולון אורלב: עבור מימון אגרה לגמלאים.
משה גפני: פנייה מספר 620 – משרד ראש הממשלה, נתיב.
רועי קונפינו: רפרנט ביטחון, אגף תקציבים.
זבולון אורלב: אתה מסביר את 620?
רועי קונפינו: לקראת סוף השנה ולצורך ביצוע יעיל של תקציב ארגון נתיב, הפנייה נועדה לעשות שינויים פנימיים בתקציב של הארגון ולהעביר כספים מפרויקטים שהסתיימו או עתידים להסתיים בקרוב מאוד לתקציב האמרכלות, השכר והפעולות של הארגון.
זבולון אורלב: איזה פעולות נוספות ייעשו שם?
רועי קונפינו: הפעולות הנוספות, אלה לא פעולות נוספות אלא אלה פעולות שתוכננו כבר במקור כי ידעו שהפרויקטים הקודמים עתידים להסתיים בשנה בעודף.
רועי קונפינו: למשל, פרויקט שנקרא הללויה, איזושהי תחרות זמר שישתתף בה נוער יהודי מכל העולם, פרויקטים בהם עושים אירועים בחבר המדינות לצורך חיזוק הזהות היהודית ודברים נוספים.
משה גפני: ה צ ב ע ה פנייה מספר 620 – אושרה פה אחד פניות מספר 623 ו-624 –
אמיר רשף: הפנייה נועדה להעברת 500 אלפי שקלים מהמשרד להגנת הסביבה למינהל התכנון עבור הכשרות והדרכות בתחום הבנייה הירוקה.
זבולון אורלב: מינהל התכנון, איפה?
אמיר רשף: מינהל התכנון והבנייה שיושב במשרד הפנים.
משה גפני: מה זה תכנון של בנייה ירוקה?
אמיר רשף: זה ניצול טוב יותר של השמש לטובת תאורה ושימוש בחומרים יותר סביבתיים, התאמה לנוף העירוני או הכפרי, תלוי בבניין.
זבולון אורלב: למה כל כך מעט כסף?
אמיר רשף: זה עבור הדרכות.
זבולון אורלב: מה זה השינויים הפנימיים בתקציב מינהל התכנון?
אמיר רשף: אלה העברות פנימיות.
אמיר רשף: שדרוג של מערכות המחשבים, העברה לתקציב פרישת עובדים ודברים מסוג זה.
זבולון אורלב: דברים מסוג זה, שאף אחד לא יודע מה הם.
משה גפני: זאת העברה של 500 אלף שקלים.
אמיר רשף: 500 אלף השקלים הם מהווים את ההעברה.
משה גפני: למה אתם כותבים בדברי ההסבר עוד דברים אחרים?
משה גפני: אין בפנייה הזאת יותר מ-500 אלף שקלים.
אמיר רשף: נכון.
זבולון אורלב: 500 אלף שקלים, הכול לעניין הירוק?
זבולון אורלב: ולשינויים הפנימיים?
אמיר רשף: זה בתוך המשרד.
משה גפני: ה צ ב ע ה פניות מספר 623 ו-624 – אושרו פה אחד פניות מספר 629 ו-630 –
רועי קונפינו: הפנייה נועדה להעביר סכום של 141 מיליון שקלים לתקציב משרד הביטחון לצורך גיוס חרדים.
רועי קונפינו: מדובר בסכומי כסף שעוברים בין השאר בעקבות החלטת ממשלה 2698 מינואר השנה, החלטה שקבעה הגדלה של מכסות הגיוס לחרדים.
זבולון אורלב: הסכום הזה, באיזה סדר גודל הוא צריך להביא תוספת מגויסים?
רועי קונפינו: השנה יגויסו כ-500 חרדים למסלול שנקרא שח"ר, כחמישים חרדים למסלול שנקרא שלב ב' ובערך 91 חיילים חדשים לנח"ל.
זבולון אורלב: כל אלה צריכים 141 מיליון שקלים?
רועי קונפינו: כשישים מיליון שקלים הם עבור החיילים שמתגייסים השנה.
רועי קונפינו: בערך שישים מיליון שקלים הם עבור כל החרדים שהתגייסו בשנים 2008-2010 ועוד 15 מיליון שקלים הם עבור השקעות בתשתיות והתאמות אחרות שנדרשות לצורך גיוס חרדים.
משה גפני: ה צ ב ע ה נמנע – 1 פניות מספר 629 ו-630 – אושרו אני נמנע.
משה גפני: אני מבקש שיירשם בפרוטוקול שאני נמנע.
זבולון אורלב: למה אתה נמנע?
משה גפני: מי שלא לומד, צריך להתגייס רגיל.
משה גפני: למה זה משנה?
זבולון אורלב: בטח שזה משנה.
זבולון אורלב: הוצאתי את זה ממך.
משה גפני: פנייה מספר 635 –
חנן פריצקי: תקציבן רווחה.
חנן פריצקי: הפנייה נועדה לבצע מספר שינויים פנימיים בתקציב משרד הרווחה, ביניהם קניית הגדלת התקציב לטובת קניית שירותי תרגום לחירשים במספר תחומים, גם בתחום השיקום וגם בתחום השירותים החברתיים.
זבולון אורלב: כתוב בתחום מערך השירות הלאומי.
זבולון אורלב: בכמה?
חנן פריצקי: 617 אלף שקלים.
חנן פריצקי: אנחנו מעבירים את זה.
חנן פריצקי: יש כל מיני תקנים שאנחנו נותנים לצרכים מיוחדים והיחידות עצמן, אלה העברות פנימיות, אנחנו בעצם מתגברים אותן ומכניסים לשירות לאומי.
זבולון אורלב: אני ראש השדולה לשירות לאומי של אנשים עם צרכים מיוחדים.
משה גפני: היית השר לשירותים חברתיים.
חנן פריצקי: מדובר כאן על כמה עשרות, שילוב של מספר עשרות.
משה גפני: הוא היה שר טוב?
חנן פריצקי: הוא היה שר טוב.
חנן פריצקי: הוא באמת היה שר טוב.
חנן פריצקי: מדובר על תוספת של צרכים מיוחדים.
חנן פריצקי: אנחנו מסיטים מהתקנים הרגילים לטובת צרכים מיוחדים.
חנן פריצקי: מעבר לזה, אנחנו גם אמורים לקבל עכשיו תוספת לגבי צרכים מיוחדים.
חנן פריצקי: בעיקרון, אנחנו רוצים להוסיף עוד בעלי מוגבלויות שילכו לשירות לאומי.
זבולון אורלב: ברשות היושב ראש, תהיה מוכן לשלוח לי תוך שלושה ימים הודעה לגבי מה שאנחנו מאשרים עכשיו, כמה תוספת זה יביא?
חנן פריצקי: מה שאמרתי, ואני אומר ומדגיש כדי שלא יובן אחרת, שהתקנים כאן הם לא תוספת לצרכים מיוחדים אלא אנחנו מממנים את הצרכים המיוחדים מתוך מכסת התקנים שקיימת אצלנו.
חנן פריצקי: השיטה שלנו נוהגת שאנחנו מממנים אותם בחצי מהתקנים וחצי מהתקן הנוסף הוא לשירותים השונים.
חנן פריצקי: אלה העברות פנימיות אבל זאת פשוט הסטה פנימית לצורך בעלי מוגבלויות שיעבדו בשירות לאומי מתוך התקנים שנמצאים בידינו.
חנן פריצקי: חוץ מזה אנחנו אמורים לקבל תוספת.
משה גפני: ה צ ב ע ה פנייה מספר 635 – אושרה פה אחד פנייה מספר 593 – משרד החוץ
אורי גבע: הפנייה נועדה לביצוע שינויים פנימיים בתקציב משרד החוץ.
אורי גבע: למעשה השינויים האלה באים בסוף כל שנה.
אורי גבע: תקציב המדינה הוא שקלי והוצאות משרד החוץ בחוץ לארץ הן במטבעות השונים.
אורי גבע: אחרי שנעשה חישוב שלהם, כמה הם צריכים בהתאם לתקציב השקלי, הם מבצעים הסטות פנימיות וגם מממנים את התשלומים לכוחות השלום כמו יוניפיל שישראל חברה בהם.
משה גפני: ה צ ב ע ה פנייה מספר 593 – אושרה פה אחד פניות מספר 627 ו-628 –
שירלי באבד: רפרנטית חינוך.
משה גפני: את חדשה.
שירלי באבד: הפנייה נועדה להעביר 158 מיליון שקלים ו-993 אלף שקלים מהתקציב השוטף של משרד החינוך לתקציב הפיתוח של משרד החינוך.
משה גפני: ה צ ב ע ה פניות מספר 627 ו-628 – אושרו פה אחד פנייה מספר 576 –
דניאלה פרתם: הפנייה נועדה לבצע שינויים פנימיים בתקציב מינהלת תנופה, להפנות סך של כחמישה מיליון שקלים לתקציב החטיבה להתיישבות לטובת יישום הסכמי העתקה ותקציב של 1.5 מיליון שקלים מתקציב משרד הפנים לתקציב החטיבה להתיישבות לטובת תקצוב בסיוע חברתי.
משה גפני: ה צ ב ע ה פנייה מספר 576 – אושרה פה אחד פניות מספר 358 ו-359 - הפנייה הוסברה בעבר.
משה גפני: מדובר על מערך הגיור.
משה גפני: ה צ ב ע ה נמנע – 1 פניות מספר 358 ו-359 - אושרו
ציון פיניאן: נמנע.
משה גפני: אני מבקש שיהיה רשום בפרוטוקול שאני נמנע.
משה גפני: הפניות אושרו ואני מבקש רביזיה.
משה גפני: פניות מספר 518 ו-519 - הנהלת בתי המשפט.
משה גפני: גם פניות אלו הוסברו.
זבולון אורלב: אפשר לחזור על ההסבר?
מיכאל שפירא: הנהלת בתי המשפט.
מיכאל שפירא: מדובר בפנייה לתגבור 19 שופטים, בעצם הקדמה של 19 שופטים שהיינו אמורים לקבל בשנת 2012, ועוד שני רשמים
זבולון אורלב: אם תקבלו אותם ב-2012, למה צריך לעשות העברה תקציבית ב-2011?
מיכאל שפירא: זה תגבור.
מיכאל שפירא: קיבלנו את זה כבר השנה כדי שנוכל למנות אותם כבר השנה ולא בסוף שנה הבאה.
מיכאל שפירא: בעצם הקדמה של תקציב שהיינו אמורים לקבל במסגרת הסכם רב שנתי שיש לנו.
מיכאל שפירא: בנוסף יש שם תקציב של 17 מיליון שקלים שבעיקרו מיועד עבור שדרוג מערכות המחשוב שלנו, תשתית המחשוב שלנו.
זבולון אורלב: מה השינויים הפנימיים בהתאם לסדרי עדיפויות?
משה גפני: את זבולון אורלב מעניין כל הזמן השינויים הפנימיים ומה אתם מסתירים.
זבולון אורלב: הייתי מנכ"ל ושר.
מיכאל שפירא: השינוי הוא בעצם העברה מהתקציב השוטף שלנו לתקציב המחשוב שלנו, לצורך התאמת תשתית המחשוב הקורסת שלנו לעת הזאת.
משה גפני: משה גל אמר לי שמדובר על המחשוב.
משה גפני: ה צ ב ע ה פניות מספר 518 ו-519 – אושרו פה אחד אני מבקש רביזיה.
משה גפני: גם על זה?